CELEX: 62008CN0478
Language: fi
Date: 2008-11-06 00:00:00
Title: Asia C-478/08: Ennakkoratkaisupyyntö, jonka Tribunale Amministrativo Regionale per la Sicilia (Italia) on esittänyt 6.11.2008 — Buzzi Unicem SpA ym. v. Ministero dello Sviluppo Economico ym.

24.1.2009   
            
            
               FI
            
            
               Euroopan unionin virallinen lehti
            
            
               C 19/14
            
         Ennakkoratkaisupyyntö, jonka Tribunale Amministrativo Regionale per la Sicilia (Italia) on esittänyt 6.11.2008 — Buzzi Unicem SpA ym. v. Ministero dello Sviluppo Economico ym.
   (Asia C-478/08)
   (2009/C 19/24)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale Amministrativo Regionale per la Sicilia
   Pääasian asianosaiset
   
      Kantajat: Buzzi Unicem SpA ym.
   
      Vastaajat: Ministero dello Sviluppo Economico ym.
   Ennakkoratkaisukysymykset
   
               1)
            
            
               Voidaanko Euroopan yhteisöjen perustamissopimuksen 174 artiklan 2 kohdassa tarkoitettua ”saastuttaja maksaa” periaatetta tulkita siten, että pilaantuneen alueen kiireellistä vaarattomaksi tekemistä, kunnostamista ja ennallistamista koskevat velvoitteet (ja/tai niihin liittyvät kustannukset) voidaan, vaikka vain poikkeuksellisesti, asettaa muulle toimijalle kuin sille, joka on osallistunut kyseessä olevan alueen ympäristöongelmaan syynä olevien aineiden ympäristöön päästämiseen, ja jos kysymykseen vastataan kieltävästi, onko tämä periaate esteenä sellaiselle kansalliselle lainsäädännölle ja/tai sellaiselle hallintokäytännölle, jossa pilaantuneen alueen kiireellistä vaarattomaksi tekemistä, kunnostamista ja ennallistamista koskevat velvoitteet (ja/tai niihin liittyvät kustannukset) asetetaan toimijalle, joka väittää, ettei se ole osallistunut kyseessä olevan alueen ympäristöongelmaan syynä olevien aineiden ympäristöön päästämiseen, ja jossa ei suoriteta edeltävää tutkintaa tällaisen toimijan vastuun selvittämiseksi syy-yhteyden perusteella, tai jossa nämä velvoitteet asetetaan toimijalle vain sen vuoksi, että tämä sattuu toimimaan tai omistaa kiinteistön ja/tai harjoittaa yritystoimintaa pilaantuneella alueella, suhteellisuusperiaatteen vastaisesti tai jättämällä sitä noudattamatta?
            
         
               2)
            
            
               Onko ”saastuttaja maksaa” periaate esteenä sellaiselle kansalliselle lainsäädännölle, erityisesti siviililain 2050 artiklalle, jonka nojalla silloin, kun pilaantuneella alueella toimii monia teollisia toimijoita, viranomaiset voivat asettaa näille toimijoille kyseistä aluetta koskevia kunnostusvelvoitteita ilman kunkin toimijan pilaantumisesta kantaman yksilöllisen vastuun selvittämistä ennalta tai joka tapauksessa vain sillä perusteella, että tuotantovälineiden haltijoina niiden katsotaan olevan sellaisessa asemassa, että tällainen velvoite voidaan asettaa niille, ja ne ovat näin ollen objektiivisesti vastuussa vahingoista, joita ne aiheuttavat ympäristölle, tai joka tapauksessa ne voidaan velvoittaa ennallistamaan huomattavasta pilaantumisesta kärsivä ympäristö siitä huolimatta, etteivät ne ole aineellisesti vastuussa pilaantumisesta, ja ilman, että tämä vastuu olisi suhteessa niiden osuuteen pilaantumisesta?
            
         
               3)
            
            
               Onko ympäristövahinkojen korvaamista koskeva yhteisön direktiivi (21.4.2004 annettu direktiivi 2004/35/EY (1) ja erityisesti sen 7 artikla ja siinä mainittu liite II) esteenä sellaiselle kansalliselle lainsäädännölle, jonka nojalla julkiset viranomaiset voivat velvoittaa toteuttamaan ”kohtuullisina ympäristövahinkoja korjaavina vaihtoehtoina” sellaisia ympäristötoimenpiteitä (jotka tarkoittavat esimerkkitapauksessa pohjavesikerroksen ”fyysistä eristämistä” rannikon edustalla koko matkalta), jotka ovat asianmukaisen kontradiktorisen kuulemisen perusteella valittuihin, jo hyväksyttyihin ja jo toteutettuihin tai toteutusvaiheessa oleviin ympäristötoimenpiteisiin nähden muita ja ylimääräisiä ympäristötoimenpiteitä, siten, ettei niiden tarvitse ensin arvioida aluekohtaisia olosuhteita, täytäntöönpanokustannuksia verrattuna kohtuudella ennakoitavissa oleviin etuihin, mahdollisia tai todennäköisiä muille kohteille aiheutuvia vahinkoja tai vaaraa ihmisten terveydelle ja yleiselle turvallisuudelle tai täytäntöönpanon edellyttämää aikataulua?
            
         
               4)
            
            
               Kun otetaan huomioon Priolon kansallisesti merkittävällä alueella vallitseva erityistilanne, onko ympäristövahinkojen korvaamista koskeva yhteisön direktiivi (21.4.2004 annettu direktiivi 2004/35/EY ja erityisesti sen 7 artikla ja siinä mainittu liite II) esteenä sellaiselle kansalliselle lainsäädännölle, jonka nojalla viranomaiset voivat asettaa viranomaisteitse sen edellytykseksi, että Priolon kansallisesti merkittävällä alueella sijaitsevia alueita, joita kunnostaminen ei suoraan koske sen vuoksi, että ne on jo kunnostettu tai ne eivät ole pilaantuneita, voidaan käyttää niiden oikeutettuun käyttöön, tällaisten määräysten noudattamisen?
            
         
      (1)  EUVL L 143, s. 56.